PAGE  
2

Dunaszekcső Községi Önkormányzat Képviselő-testülete

Bár Községi Önkormányzat Képviselő-testülete
K/4/2011.

Jegyzőkönyv
Készült a Dunaszekcső községi  Önkormányzat Képviselő-testülete és a Bár Községi Önkormányzat Képviselő-testülete 2011. június 22. napján megtartott közös üléséről.

	polgármester

	Bíró Zsolt

Gombár János

Dr.Miklósa Mónika

Prucs András

Sándor József

Igazoltan távol: Bíró Zsolt

                  Bár

	Weitzl Magdolna 
	polgármester

Müllerlei Imre
Pankotai Tamás 
	alpolgármester

DRV Zrt.képviseletében Kiss Lajos

Igazoltan távol: Bár: Arányiné Berlinger Anna 

Pest Éva  körjegyző

Faller János polgármester köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 7 fő az ülésen megjelent. Weitzl Magdolna polgármester köszönti a megjelenteket, megállapítja, hogy az ülés határozatképes, mert a megválasztott polgármester és 3 fő képviselő megjelent.  

Faller János polgármester javaslatot tesz a közös ülés napirendi pontjára, melyet a testületek újabb javaslat nélkül az alábbiak szerint egyhangúlag elfogadnak:

DRV Zrt. kérelme 
Előterjesztő: Faller János polgármester

Faller János polgármester: Felkéri dr.Miklósa Mónika képviselőt a jegyzőkönyvvezetésre. 

(Ismerteti a DRV Zrt.írásban benyújtott kérelmét.)
Kiegészítésként elmondja, hogy ennek az iszapelhelyezésnek és kezelésnek komoly költségei vannak, amelyet a szolgáltatónak rendeznie kell.

Kiss Lajos: Április 27 óta szállítják Sásdról az iszapot, ahol is gondok merültek fel az üzemeltetéssel. Több elhelyezési lehetőség is szóba jöhetett, a tárgyalások azonban nem vezettek eredményre. Dombóvárnak korlátozott a befogadóképessége, Komlónak nincs engedélye befogadásra. Megegyeztek a két várossal, hogy megkeresik a hulladékkezelési ügyben a hatóságot, eredmény még nincs. Hosszúhetény nem tudta vállalni, mert korlátozott az elhelyezési lehetősége.
A szolgáltatási körükbe tartozó egyetlen telep a Dunaszekcső-Bár, amely alkalmas is a megoldásra. A próba ezt be is igazolta, üzemeltetési probléma nem merült fel. A DRV Zrt. kéri, hogy a testületek járuljanak hozzá, hogy itt kerüljön kezelésre a sásdi iszap, melynek költségeit a sásdi telep viseli. Jelentős költséget jelent már a szállítás is a két település között. 
Faller János: Április óta történik a szállítás, amelyhez engedélyt nem kaptak senkitől. A levél június 10. napján érkezett a hivatalba. Sem Dunaszekcső, sem Bár előtte még csak szóban sem kapott semmiféle tájékoztatást. Kész helyzet elé állították a két testületet. 

Sándor József: Valamiféle kedvezményt ígérnének legalább a két falunak ezért. Mi a haszna ebből a tulajdonos önkormányzatoknak? Mi vagyunk a tulajdonosok, a DRV az üzemeltető, de a kettőnk között kötött szerződés arra nem vonatkozik, hogy másnak a szennyvize is ide kerül.

Kiss Lajos: Ez a változás így is hatalmas pluszt jelent a vállalatának. 

Müllerlei Imre: Komlónak nincs engedélye?

Kiss Lajos: A sűrített iszapra nincs.

Bíró Zsolt: Ezzel a Duna szennyvízterhelése nő?

Kiss Lajos: Az iszapot víztelenítik, konténerekbe rakják és elszállítják. A kinyert vizet visszaforgatják a rendszerbe.

Bíró Zsolt: Hova szállítják, mi a végső helye?

Kiss Lajos: Bonyhádra kerül, és komposztáláshoz használják fel. 

Gombár János: Jövő idejű megfogalmazás szerepel a kérelemben, de már 1 hónapja zajlik az egész. A szolgáltatónak ez az ideszállításos módszer növeli a rezsiköltségét. Ez majd meg fog jelenni a mi díjainkban?

Kiss Lajos: A költséget el tudják különíteni, Sásdnál fog majd jelentkezni.

Faller János: Az áramdíj, az amortizáció? Ez a mi költségünk. Kétszeresére nőnek a költségek, és ezt nekünk kell kifizetni.

Sándor József: Ha nem adnak korrekt ajánlatot a költségek ellentételezésére, akkor a problémát oldja meg a szolgáltató.
Kiss Lajos: A megoldás ideiglenes, Komló és Dombóvár már benyújtotta a kérelmet.

Müllerlei Imre: Mennyi iszapot hoztak eddig ide?

Kiss Lajos: 110 m3-t. Szigorú nyilvántartást kell vezetni, pontosan vezetik, hogy Sásdról mennyit hoznak ide, és innen mennyit visznek Bonyhádra.

Müllerlei Imre: Komló mennyiért fogja befogadni?

Kiss Lajos: Nem tudja megmondani.

Gombár János: Komló intézi az engedélyt, és nem tudja előre, hogy mennyit fog kapni ezért a befogadásért?

Faller János: Javasolja, hogy ma ne hozzanak döntést a testületek.  Péntekig, déli 12 óráig kér egy ajánlatot a szolgáltatótól. Az ajánlat alapján a  következő közös testületi ülés tehát június 27. napján 17 óra 30 perckor Bárban a Faluházban lesz. Külön meghívó már nem fog kimenni az ülésre. 
Több kérdés, hozzászólás nem volt, a polgármesterek az ülést berekesztették.

